jkorsvik/nowiki_second_scrape_merged huggingface dataset:
Morten Bertolt

Morten Bertolt Andersen (født 12. februar 1984 i København) er en dansk fotballspiller som for øyeblikket spiller for FC Helsingør, men som er kjent for sitt opphold i Ham-Kam i 2006 og Sandnes Ulf i 2012. Han har dessuten seks kamper for aldersbestemte landslag, fem kamper på U-20 og én kamp på U-16. Den første i mars 2000 og den siste i september 2003.


== Klubbkarrieren ==
Morten ble tatt opp i A-stallen til FC København foran 2004-sesongen etter å ha spilt ungdomsfotball for både BK Avarta og Kjøbenhavns Boldklub (BK). Avtalen med den danske storklubben ble forlenget så sent som i april i 2006, og da ble partene enige om en ny avtale som strekte seg frem til juni 2009. I FCK ble Bertolt dyrket som en defensiv midtbane, men kunne også spille midtstopper.
I løpet av sin periode i hovedstadsklubben ble han dansk seriemester i Superligaen med FC København 2005/06 og 2006/07. Bertholt ble likevel ikke satset på, og ble sluppet av hovedstadsklubben til det nyopprykkede laget SønderjyskE den 8. juli 2008 etter å ha vært utleid til Viborg FF gjennom vårsesongen.


=== Hamarkameratene ===
Bertolt var utlånt til den daværende tippeligaklubben Ham-Kam høstsesongen 2006, hvor han fra sentral midtbaneposisjon spilte 12 kamper og skåret ett mål. Det var for øvrig FC København-trener og den tidligere Ham-Kam-treneren Ståle Solbakken som anbefalte han til Ham-Kam. Bertolt dro tilbake til København etter at HamKam rykket ned en divisjon og utlånsperioden var over.


== Referanser ==


== Eksterne lenker ==
(en) Morten Bertolt – Transfermarkt 
(en) Morten Bertolt – Soccerway 
(da) Morten Bertolt – Dansk Boldspil-Union 
(no) Morten Bertolt – Norges Fotballforbund 
(en) Morten Bertolt – FBref 
Spillerprofil hos Altomfotball.no
Avrenningskart

Avrenningskart er kart som viser avrenning av nedbør til vassdrag. Alle som har behov for å beregne gjennomsnittlig tilsig til et punkt i et vassdrag, vil ha nytte av et avrenningskart. Det kan brukes i forbindelse med kalkulering av dimensjoner for kraftforsyning, vannforsyning, jordbruksvanning, fiskeoppdrett, flomsikring, veibygging og brobygging, men også til undervisning, vannressursplanlegging og klimaundersøkelser.
Norsk Tindemuseum

Norsk Tindemuseum – Arne Randers Heens samlinger ligger på Frydenlund, like ved Åndalsnes i Møre og Romsdal. 
Tindemuseet har effekter, bilder og historier fra norsk klatre- og fjellhistorie med vekt på Romsdalen. Museet viser klatresportens utvikling fra pionertiden fram til i dag. Heen har gjennom et langt liv samlet inn bilder og gjenstander fra klatresportens historie i romsdalske og norske fjell. I tillegg får en innblikk i Arne Randers Heen mange ferder gjennom et langt og eventyrlig liv. 
En stiftelse opprettet av Arne Randers Heen og Bodil Roland Heen driver museet, stiftelsen er gitt i gave til Rauma kommune. Styret i Norsk Tindemuseum vedtok i 2007 å flytte museet til et mer sentralt lokale i Åndalsnes sentrum. I mai 2016 åpnet kronprinsen Norsk tindesenter på Åndalsnes. Bygget er tegnet av Reiulf Ramstad.


== Referanser ==


== Eksterne lenker ==
www.tindemuseet.no – hjemmeside
Norsk tindesenter
Britt G. Hallqvist

Britt Gerda Hallqvist (født Nyman 14. februar 1914 i Umeå, død 20. mars 1997 i Lund) var en svensk forfatter, poet, salmedikter og oversetter.
Hun avla filosofisk embetseksamen ved Universitetet i Lund med fagkrets i nordiske språk, litteraturhistorie, teoretisk filosofi og tysk. Hun skrev bøker for både barn og voksne, og oversatte blant annet Johann Wolfgang von Goethe og William Shakespeare til svensk. Hun var også salmedikter, og forfattet mange originalsalmer, oversettelser og bearbeidelser til Svenska Kyrkans nye salmebok i 1986, og i de siste norske salmebøkene, mange av dem i samarbeid med den norske organisten Egil Hovland, som komponerte melodiene til de nyskrevne tekstene hennes.
I 1983 ble hun utnevnt til æresdoktor ved Lunds Universitets teologiske fakultet.I Norge er hun kjent for salmen «Måne og sol» (1974), tonesatt av Hovland.


== Priser (utvalg) ==


== Referanser ==


== Eksterne lenker ==
(en) Britt G. Hallqvist på Internet Movie Database 
(sv) Biografi i Svenskt översättarlexikon
Anders Frostenson

Anders Frostenson (født 23. april 1906 i Loshult i Osby kommun i Skåne i Sverige, død 4. februar 2006 i Örebro) var prest og forfatter.


== Liv og virke ==


=== Bakgrunn ===
Anders Frostenson var eldsta barnet i en søskenskare på fem barn. I sin ungdom studerte han språk, litteraturvitenskap og teologi ved Lunds universitet, og tok en fil.kand. i engelsk, slaviske språk og filosofi i 1928. 


=== Prest ===
I 1932 ble han ordinert til prest og begynte året etter sin tjeneste i Gustav Vasa-menigheten i Stockholm. Noen år senere flyttet han til Lovö-menigheten, der han ble til han pensjonerte seg i 1971. I 1977 grunnla han Anders Frostensons Stiftelse, med det siktemål å «fremme fornyelsesarbeidet med salmer og viser». I 1981 ble han hedersdoktor i teologi ved Lunds universitet.
Frostenson var aktiv i salmebokarbeidet for Svenska Kyrkans salmebøker av både 1937 og 1986. Han regnes som en sentral fornyer av den svenske salmen i både innhold og form, særskilt gjennom sine bidrag til barnesalmeboken «Kyrkovisor». Bråket rundt hans salmer til 1937-salmeboken førte til at han trakk seg tilbake fra den skrivende arenaen i over ti år. Et av hans kjennetegn var at han ville skrive tekstene i samhandling med egne bevegelser og slik formidle salmens iboende bevegelse og energi. Det var visstnok ytterst sjelden han forfattet en ny salme mens han satt ved et skrivebord. Kjennetegnet for hans arbeid med salmer har blitt beskrevet som en streven etter å forenkle tekstene og ut fra et teologisk perspektiv skape mer sangbare salmer.
Gjennom Kirkenes Verdensråds salmebok, der Frostenson hadde skrevet seks av de åtte svenske salmene, kom han til å inspirere salmediktere over hele verden.
I Svenska Kyrkans salmebok fra 1986 er han representert med hele 146 originaltekster, oversettelser og bearbeidelser.
Frostenson debuterte med diktsamlingen «Löftets båge» («Løftets bue») i 1931, og skrev en avhandling om Kristusbildene i salmene på 1940-tallet. I den brede utgivelsesfloraen hans finner man også lyrikktolkninger av Rainer Maria Rilke og Paul Claudel.
I 2003 utgav han «Dogmat och dikten: om psalmskrivandets grunder» i samarbeid med Erik Routley og Anna-Britta Bodén. Han produserte filmer om svenske diktere som Nils Ferlin og Jan Fridegård.
Ved begravelsen i Olaus Petri-menigheten, 31. mars 2006, forrettet erkebiskop KG Hammar sin eneste begravelse som erkebiskop. Frostenson er begravet ved Lovö kirke.
I 1941 ble han gift med Ulla Lidman-Frostenson (datter av forfatteren Sven Lidman), misjonær og medlem av Riksdagen, men hun døde i 1962. Deretter var han gift med Gerd Anne-Marie Sjöstedt fra 1965 til 1968 og med Sigrid Vera Kristina Frostenson Hausel fra 1970 til 2001.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 153
Rio Arriba County

Rio Arriba County er et fylke i den amerikanske delstaten New Mexico. Det ligger i nord i staten og det grenser mot Taos County i øst, Mora County i sørøst, Santa Fe County, Los Alamos County og Sandoval County i sør og mot San Juan County i vest. Det har også grense mot delstaten Colorado i nord.
Rio Arriba Countys totale areal er 15 271 km² hvorav 100 km² er vann. I 2000 hadde fylket 41 190 innbyggere og administrasjonssenteret ligger i byen Tierra Amarilla. Fylket har fått sitt navn etter det spanske navnet for sin beliggenhet ved øvre delen av elven Rio Grande.


== Eksterne lenker ==
(en) Offisielt nettsted 
(en) Rio Arriba County, New Mexico – kategori av bilder, video eller lyd på Commons
Taos County

Taos County er et fylke i den amerikanske delstaten New Mexico. Det ligger i nord i staten og det grenser mot Rio Arriba County i sør og vest, Mora County i sørøst ogt mot Colfax County i øst. Det har også grense mot delstaten Colorado i nord.
Taos Countys totale areal er 5 710 km² hvorav 4 km² er vann. I 2000 hadde fylket 29 979 innbyggere og administrasjonssenteret ligger i byen Taos. Fylket har fått sitt navn etter byen Taos som i sin tur har fått navnet fra Tiwa-språkets ord for røde piletrær.


== Eksterne lenker ==
(en) Offisielt nettsted 
(en) Taos County, New Mexico – kategori av bilder, video eller lyd på Commons
Phil McGraw

«Dr. Phil» omdirigerer hit. For tittelen dr.philos, se filosofisk doktorgrad.Phillip Calvin McGraw (født 1. september 1950 i Vinita i Oklahoma), best kjent som Dr. Phil, er vert for det populære amerikanske psykologiske TV-programmet Dr. Phil. Han er gift med Robin McGraw, (f. Robin Jo Jameson), og har to sønner, Jay og Jordan McGraw. Han ble kjent etter opptredener på The Oprah Winfrey Show.
I 1996 leide Oprah Winfrey inn McGraw for å forberede henne til en rettssak rundt en kjøttprodusent i Amarillo i Texas. Winfrey ble så imponert over McGraw at hun ga ham all ære for at hun vant saken, som var over i 1998. Kort tid senere inviterte hun ham til å opptre i programmet sitt. Hans opptreden viste seg å være så suksessfull at han begynte å opptre hver uke som en «Relationship and Life Strategy Expert» («Ekspert på samlivsforhold og livsstrategier»). I 2002 ble han gitt sitt eget daglige TV-program, Dr. Phil, produsert av Winfreys Harpo Productions. 
McGraw har en bachelorgrad i psykologi fra Midwestern State University og en mastergrad i eksperimentell psykologi. Senere oppnådde McGraw en doktorgrad (ph.d.) i klinisk psykologi hos University of North Texas.
Han dukker også opp i Scary Movie 4.


== Bibliografi ==


== Referanser ==


== Eksterne lenker ==
Offisielt nettsted 
(en) Phil McGraw – kategori av bilder, video eller lyd på Commons 
Offisiell biografi
(en) Phil McGraw på Internet Movie Database 
(sv) Phil McGraw i Svensk Filmdatabas 
(fr) Phil McGraw på Allociné 
(en) Phil McGraw på AllMovie 
(en) Phil McGraw hos The Movie Database
Quay County

Quay County er et fylke i den amerikanske delstaten New Mexico. Det ligger i den nordøstlige delen av staten og det grenser mot Union County i nord, Harding County i nordvest, San Miguel County og Guadalupe County i vest, De Baca County i sørvest og mot Roosevelt County og Curry County i sør. Det har også grense mot delstaten Texas i nord.
Quay Countys totale areal er 7 464 km² hvorav 18 km² er vann. I 2000 hadde fylket 10 155 innbyggere og administrasjonssenteret ligger i byen Tucumcari som også er fylkets største by. Fylket har fått sitt navn etter senator Matthew Quay. 


== Eksterne lenker ==
(en) Offisielt nettsted 
(en) Quay County, New Mexico – kategori av bilder, video eller lyd på Commons
Iđut

Iđut AS er et lite, norsk bok-, tidsskrift-, film-  og musikkforlag i Ikkaldas i Indre Billefjord i Porsanger.  Det utgir skjønnlitteratur, barnebøker, læremidler, fagbøker, generell litteratur, musikk og film. Det gir også ut magasinet Š for ungdom (redaktør Inga Marja Steinfjell, journalist Máret Ánne Sara) med hovedkontor i Karasjok. 
Utgivelsene er i hovedsak på nordsamisk, i tillegg til lulesamisk, sørsamisk, kvensk og norsk.
Daglig leder i 2006 er Åge Persen. Redaktør er Nan Persen.


== Musikkutgivelser ==
Idja, Min silbaboagán – Vårt sølvbelte (ICD 072, 2008)
Marie Kemi & Ole Kemény, Olgun ja siste (ICD 071, 2008)
Karen Anne Buljo, Ábifruvvá (ICD 062, 2007)
Torgeir Vassvik, Sáivu, joik/jazz, produsert av Arve Henriksen (ICD 061, 2006)
Lars-Ánte Kuhmunens, Birrasis, produsert av Georg Buljo (ICD 052)
Karine Jacobsen og Kine Johansen, Kadonu Ioru kvensk pop (ICD 053)
Ole Larsen Gaino, Luođis luohtái 3 (ICD 051)
Tanabreddens Ungdom, Deatnogátte Nuorat – Buoremusat (the best of...) (ICD 011)
Johan A. Andersen, Hoi hoi, mun lávlestan (ICD 991)
Elen Inga Eira Sara, Mathis M. Gaup og Ole Larsen Gaino, Luođis luohtái 2 (ICD 972)
Ella Holm Bull, Laavlomh maanide (ICD 973)
Tanabreddens Irene Pettersen og Tore S. Aslaksen, Deatnogátte Irene ja Tore (ICD 971)
Ella Holm Bull, Jåvle-laavlomh julesanger (ICD 962, 1997)
Mr. Swingstang (Jostein Johansen), Mr. Swingstang (ICD 961)
Marit Hætta Øverli, Ohcame produsert av Svein Dag Hauge (ICD 942)
Frode Fjellheim Jazz Joik Ensemble, Saajve Dans (ICD 943)
Marie Kemi, Anne Kristine Gaup og Lennart Kullgren, Mun gal máhtán (ICD 941)
Sverre Porsanger med Tone Åse, Lávlu lávlla, dikt av Eino Leino (overs. av Pekka Sammallahti (ICD 932, 1993)
Orbina (Leif Isak Eide Nilut/Roger Ludvigsen/Bjørn Ole Rasch), Orbina (ICD 931, 1993)
Elen Inga Eira Sara, Ole Larsen Gaino, Inga Gaup Tornensis og Mathis M. Gaup, Luođis luohtái (ICD 921)
Frode Fjellheim, Mijjen vuelieh (ICD 911)
Mari Boine, Gula gula (ICD 891)
Irene Pettersen og Tore Aslaksen, Deatnogátte Irene ja Tore (ICD 971)
Sáve (Magnus Vuolab/Ellen Vuolab), Ále mana vuos (ICD 041)
Biret Ristin Sara, Áidnen (ICD 111)
Karen Anne Buljo, Ábifruvvá (ICD 062)


== Eksterne lenker ==
idut.no
Kanto-jordskjelvet

Kanto-jordskjelvet i 1923 rammet Kantoregionen på den japanske øya Honshu kl. 11.58 den 1. september 1923. Skjelvet ble senere vurdert til å ha målt 7,9 på Momentmagnitudeskalaen, med episenteret under Sagamibukta. Ifølge beretninger hadde skjelvet en varighet på mellom 4 og 10 minutter. Jordskjelvet ødela store deler av Tokyo, havnebyen Yokohama, de omliggende prefekturene Chiba, Kanagawa og Shizuoka, og forårsaket omfattende skader gjennom hele Kantoregionen. Minst 105 385 mennesker døde. En stor del av dødstallene skyldtes branner som brøt ut etter skjelvet.


== Referanser ==
Ågotnes Karateklubb

Ågotnes Karateklubb (ÅKK) ble etablert i januar 2005 av Emil Clementsen.
Klubben er medlem av Japan Karate Association via Norway JKA, samt Norges Karateforbund.
Med treningsaktivitet på skoler i Ågotnes og Landro har klubben utøvere fra hovedsakelig fra Ågotnes-området, men også fra Fjell og Øygarden.
Klubben trener tradisjonell Shotokan karate. 


== Eksterne lenker ==
Norway JKA
JKA Japan
Ralph Hammond

Ralph Hammond er et pseudonym brukt av thrillerforfatteren Hammond Innes (egentlig Ralph Hammond Innes) for fire barnebøker.


== Bøker skrevet under dette pseudonymet ==
Cocos Gold (1950)
Isle of Strangers (1951)
Saracen's Tower (1952)
Black Gold and Double Diamond (1953)
Chaves County

Chaves County er et fylke i den amerikanske delstaten New Mexico. Det ligger i de sørøstlige delene av staten og det grenser mot De Baca County i nord, Roosevelt County i nordøst, Lea County i øst, Eddy County i sør, Otero County i sørvest og mot Lincoln County i vest.
Chaves Countys totale areal er 15 734 km² hvorav 11 km² er vann. I 2000 hadde fylket 61 382 innbyggere og administrasjonssenteret ligger i byen Roswell som også er fylkets største by. Fylket har fått sitt navn etter oberst Jose Francisco Chaves som deltok under amerikanske borgerkrigen.


== Eksterne lenker ==
(en) Offisielt nettsted 
(en) Chaves County, New Mexico – kategori av bilder, video eller lyd på Commons
Liernett

Liernett var en uavhengig nettavis som ble utgitt av selskapet Liernett DA i Lier i Buskerud. Liernett DA var privateid og ble stiftet i 2002. Redaktør for Liernett var Svend Asbjørn Sylling.Avisen fokuserte blant annet på kultur, idrett og friluftsliv i Lier kommune. Liernett hadde egne mobilsider, hvor alle publiserte artikler lå fritt tilgjengelig. Nettavisen hadde også et eget nettsamfunn, Aktiv Liernett.


== Ukens petit ==
Liernett hadde ukentlig siden høsten 2005 Ukens petit. De faste petitskribentene bestod av blant andre Liers ordfører og flere andre lokale kulturpersonligheter. Bak Ukens petit stodliunger i alderen 22 til 73 år.


== Månedens blomst ==
Fra og med 2007 hadde Liernett delt ut Månedens blomst til en enkeltperson eller en organisasjon som hadde utmerket seg og gjort en god innsats for lokalmiljøet.
Liernett ble avviklet 31.12.2012.


=== Utvalgte «Månedens blomst» ===
Oddevall skole (desember 2007)
Arne Ask (juli 2007)


== Referanser ==


== Eksterne lenker ==
Liernett
Nasjonalbiblioteket: Liernett.no
Panair do Brasil

Panair do Brasil var et brasiliansk flyselskap som ble etablert i 1929 og som innstilte driften i 1965. Hovedkontoret til selskapet lå i Rio de Janeiro og selskapet var frem til nedleggelsen ansett som det største flyselskapet i bare i Brasil, men i hele Latin-Amerika. Sammen med Varig utførte selskapet flygninger til oversjøiske destinasjoner, Panair do Brasil fløy til Europa mens Varig fløy til Nord-Amerika. Til dette brukte selskapet fly fra flyprodusenten Douglas, dette innebar blant annet Douglas DC-8.
I 1965 inndro militærjuntaen i Brasil på kort varsel selskapets lisenser og konsesjoner, og overførte disse til Varig i stedet. Selskapet måtte dermed innstille driften. I ettertid har selskapet gjennomført en rettssaker for å få tilbake sine offentlige godkjenninger.
Simultanoppvisning

En simultanoppvisning er et arrangement der en sterk sjakkspiller (gjerne en stormester) spiller flere partier samtidig mot flere spillere.
I vanlige simultanoppvisninger brukes det ikke sjakkur. Simultanspilleren går fra brett til brett i en fast rekkefølge. Vanligvis er brettene ordnet i en stor sirkel eller firkant. Motstanderne forventes å utføre trekket sitt når simultanspilleren kommer frem til brettet. Han/hun kan ta en kort tenkepause før trekket utføres, men for mange pauser vil føre til at simultanoppvisningen trekker ut i tid. Simultanoppvisninger arrangeres vanligvis med mange partier, ofte tjue eller flere. 
Iblant har sterke spillere også gitt simultanoppvisninger i blindsjakk. Da ser ikke simultangiveren noen av brettene, men må holde orden på alle alle trekkene i partiene i hodet. Motstanderne har brett og brikker som vanlig, men trekkene kommuniseres verbalt til simultangiveren av en funksjonær.


== Eksterne lenker ==
Videoklipp av Bobby Fischer i simultanoppvisning
Sverre Porsanger

Sverre Porsanger (født 1963) er en samisk skuespiller og filmregissør, bosatt i Utsjok i Finland. Han ble kjent som samegutten «Ante» (seks episoder av Tor Edvin Dahl, NRK, 1974), videre vært ved Beaivváš Sámi Teahter i Kautokeino (1984–90), spilt Sierge i Nils Gaups Oscar-nominerte Veiviseren (Ofelaš) (1987), i Stol på ministeren (1996) og portrettert samisk privatdetektiv Ante i Detektor (2000). Han hadde hovedrollen som Emil i Lars Göran Pettersons Bázo (2003) og var nå sist med i Einar Matres komedie Jakten på Gullreinen (2005). I 2012 spilte Sverre Porsanger i tv- serien Lilyhammer, som dr. Utsi.
Porsanger med Transjoik og Tone Åse ga ut Lávlu lávlla, dikt av Eino Leino, oversatt til nordsamisk av Pekka Sammallahti (Iđut, 1993). For Sámi Radio har han vært komifiguren Jorggu-Lasse, og forøvrig laget
filmsekvensene og Juovlaskalla (2003) og Maija ja Sujujujjá (2004). Regionskunstner 1999–2003.


== Referanser ==


== Eksterne lenker ==
(en) Sverre Porsanger på Internet Movie Database 
(sv) Sverre Porsanger i Svensk Filmdatabas 
(da) Sverre Porsanger på Filmdatabasen 
(fr) Sverre Porsanger på Allociné 
(en) Sverre Porsanger på AllMovie 
(en) Sverre Porsanger hos The Movie Database
Tanabreddens Ungdom

Tanabreddens Ungdom (samisk: Deatnogátte Nuorat) var en samisk musikkgruppe som ble etablert i 1973 i Tana. Den besto av Irene Pettersen, Leif Wigelius, Ingvald Guttorm og Hartvik Hansen. Gruppen ble kjent som den første som populariserte joik med plateutgivelse (MAI 7402, 1974). I en tid da joik var tildels forbudt i norsk skole og kirke, skapte dette meget publisitet, og platen solgte over 20 000 eksemplar og var representert på Norsktoppen.
Tanabreddens Ungdom ble i 2017 tildelt Áillohaš-musikkprisen under Sámi Grand Prix.Jovnna (JLP 909, 1982) utkom med Tore Aslaksen istedenfor Wigelius, og deres seneste er samlealbumet Deatnogátte Nuorat – Buoremusatææ (Iđut 2001). Anne-Lise Solbakk har også bidratt. Jubileumskonserter ble gjennomført i 2004, og gruppen var portrettert i programmet «Sápmelaš Oaivil» i NRK.


== Diskografi ==
Dædnugádde Nuorat (1974)
Dædnugáddis (1976)
Nuorat 3 (1979)


== Referanser ==


== Eksterne lenker ==
(en) Tanabreddens Ungdom på Apple Music 
(en) Tanabreddens Ungdom på Apple Music 
(en) Tanabreddens Ungdom på Discogs 
(en) Tanabreddens Ungdom på Discogs 
(en) Tanabreddens Ungdom på Spotify 
(en) Tanabreddens Ungdom på Spotify 
(en) Tanabreddens Ungdom på Last.fm 
(en) Tanabreddens Ungdom på Last.fm 
(en) Tanabreddens Ungdom på Last.fm
Música popular brasileira

Música popular brasileira, eller MPB, (brasiliansk populærmusikk) er en musikksjanger som definerer urban populærmusikk i Brasil. MPB oppsto på midten av 60-tallet som en etterfølger og videreutvikling av bossa nova. Sjangeren er ikke presist definert, men kjennetegnes med at tradisjonell brasiliansk musikk er blandet med musikkstiler som pop, rock og jazz. Sjangeren var tradisjonelt regnet som venstreorientert. Den har imidlertid videreutviklet seg og regnes i dag som en musikkstil for Brasils urbane middelklasse.


== Noen utøvere av MPB ==
Elymar Santos • Tiririca • Roberto Leal • Lobão • Mamonas Assassinas • Wando • Emílio Santiago • Balão Mágico • Milionário e José Rico • Roupa Nova • Waldick Soriano • Ritchie • Kátia Cega • Absyntho • Sérgio Mallandro • Barão Vermelho • Jorge Ben Jor • Milton Nascimento • Djavan• Roberto Carlos • Zé Ramalho • Blitz • Verônica Sabino • Markinhos Moura • Fagner • Sylvinho Blau Blau • IRA • Falcão • Michael Sullivan • Paulo Massadas • Tim Maia • Deborah Blando • Joanna • Ivan Lins • Jane&Herondi • Raul Seixas • Angélica • Guilherme Arantes • Sandra de Sá • Trio Parada Dura • Almir Rogério • Rádio Táxi • Polegar • Agepê • Frejat • Titãs • Paralamas do Sucesso • Chitãozinho e Chororó •Wilson Simonal • Larissa e William • Leo Jaime • Dominó • Gaúcho da Fronteira • Banda Zero • Trem da Alegria • Ultraje a Rigor • Egotrip • Heróis da Resistência • RPM • Netinho • Gretchen • Xuxa • Sérgio Reis • Latino • Marisa Monte • Zizi Possi • Massacration • Lilian • Carequinha • Mara Maravilha • Paty Beijo • Lulu Santos • Paulo Ricardo • MC Batata • Yahoo •Rosanna • Luan&Vanessa • Gilliard • MC Marlboro• Biquíni Cavadão • Paquitas • Fábio Júnior • José Augusto • Nelson Ned • Engenheiros do Hawaii • Dalto • Patrícia Marx • Os Abelhudos • Nenhum de Nós • Leandro e Leonardo


== Eksterne lenker ==
Brasiliansk musikk hos CliqueMusic 
Brasiliansk instrumental musikkguide